Bòrd na Gàidhlig

Bòrd na Gàidhlig ( ahoskatua; ) Eskoziako gaeleraren plangintza garatzen duen erakundea da. Juridikoki, elkartea quango bat da, hau da, Eskoziako Gobernuak sortutako erdi-GKE. Lehen sortuak ziren Comunn na Gàidhlig edo An Comunn Gàidhealach elkarteek helburu berdinak badituzte ere ez dira Gobernuak sortuak.

 Helburuak 
Erakundearen helburu nagusiak hauek dira:
 Gaeleraren hiztunen kopurua handitzea.
 Eskoziako gaelera etxe eta herrietarako hizkuntza bezala sendotzea
 Eskoziako bizitza kulturalean gaelera bultzatzea, eta
 Gaeleraren erabilpena bultzatzea eskoziar gizartearen egoera guztietan.

Horretarako bere eginbeharrak honako hauek dira:
 Gaeleraren Plangintza Nazionala garatzea
 Hizkuntza arloan aritzen diren elkarteekin batera harremanak izatea, eta
 Gaelerazko heziketan kontsultak egitea.

 Historia 
Eskoziako Gobernuak 2003ko apirilean sortu zuen Bòrd Hizkuntza Gutxituen Europako Gutunak bultzatuta. Egoitza Invernessen du.

2003ko urritik 2004ko urtarrilera Bòrd kontsultarako erakundetzat besterik ez zuen hartzen kontrako Administrazioak. Hori zela eta, 2004ko irailean erakundea indartu zuen Eskoziako Gobernuak:

 Bòrden aholkuak derrigorrezko bihurtu ziren udalerrien agintarientzat
 Erakunde, pribatu eta bolondres "guztietara" jo dezake
 Berak erabakiko zuen hizkuntz-garapena eta zein erakundeak behar izango zuen hizkuntz-planak egitea.

Eskoziako Legebiltzarrak horretarako 2005eko apirilean atera zuen "Gaeleraren legea".

 Elkartearen presidenteak 
Elkarteak presidente edo zuzendari (gaeleraz: cathraiche) bi izan ditu:
 Donnchadh MacFheargais (2002-2005). Islaytarra, hau Plockton Ikastetxeko zuzendaria,Comunn Luchd-Ionnsachaidh eta Comunn na Gàidhlig elkarteen kidea eta BBCren programaketa gaeleraren zuzendaria izan da.
 Mata MacIomhair (2006-)

 Ikus, gainera 
 Euskaltzaindia (Euskal Herrian)
 Keskowethyans an Taves Kernewek (Kornuallesen)
 Foras na Gaeilge (Irlandan)
 Conradh na Gaeilge (Irlandan)
 Bwrdd yr Iaith Gymraeg (Galesen)
 Tha Boord o Ulstèr-Scotch (Ulsterren)
 Hizkuntza araugileen zerrenda

 Kanpo estekak 
 Bòrd na Gàidhligen webgune ofiziala

Kategoria:Eskoziako gaelera
Kategoria:Hizkuntza araugileak